Asuin täällä, Greenwoodissa, Mississipissä, -
- seitsemänvuotiaasta kahdeksantoistavuotiaaksi.
Koin täällä monta merkittävää asiaa.
Aloitin ensimmäisen luokan, -
- opin ajamaan autoa, -
- rakastuin ensi kerran.
Koin jotakin muutakin merkittävää.
Koin kuoleman.
Isoäitini isän puolelta, veljeni.
Me kaikki koemme sen.
Kaikki surevat, -
- mutta joillakin on varmuus, joka auttaa kestämään surun.
He ovat varmoja, että näkevät rakkaansa taivaassa.
Toisille asia ei ole niin yksinkertainen.
Se on suurin kysymys, jonka itseltämme kysymme.
Mitä tapahtuu, kun kuolemme?
Lähden selvittämään, -
- mitä uskomme odottavan kuoleman jälkeen ja miksi.
Onko sielun olemassaolosta todisteita?
Opin, mitä tuonpuoleinen todella merkitsi egyptiläisille.
Hyvänen aika. Onpa hienoa.
Miksi yhden ihmisen jälleensyntymä oli uutinen, joka levisi ympäri maailman.
Jeesuksen ylösnousemus -
- todistaa, että hän on Messias.
Miten hindujen uskonto poisti kuolemanpelon.
Hyväksyn kuoleman väistämättömänä osana elämää.
Ja tutkin, miten tiede yrittää vangita sielun.
Toivon joskus olevani täysin inhimillinen.
Tuoda ikuinen elämä tähän elämään.
KUOLEMAN JÄLKEEN
Mitä tapahtuu kuoleman jälkeen?
Kuinka kukaan meistä voisi tietää?
Jotkut uskovat tietävänsä, -
- koska he ovat olleet kuoleman ovella.
Entinen tutkimussukeltaja David Bennett on yksi heistä.
Mitä niistä katsot?
Tätä ikkunaa, -
- jossa Jeesus on alemmassa nurkassa.
Hän tyynnyttää myrskyn.
Vuonna 1983 Kalifornian rannikolla -
- oli noussut myrsky. Aallot olivat 7 - 10 - metrisiä, -
- joten lähdimme takaisin satamaan.
Yhtäkkiä putosimme kymmenmetriseltä aallolta.
Me vain liu'uimme alas.
Katsoin ylös, seuraava oli jo tulossa.
Se rojahti suoraan päällemme.
Olin keulassa. Aalto heitti minut mereen, -
- ja riepotteli minua kuin räsynukkea.
Hengitystä ei voi pidättää loputtomiin.
Tulee hetki, kun vain -
- antaa periksi ja hengittää sisään suolavettä.
Se on rankka tapa kuolla.
Kuinka syvällä olit?
En tiedä. Olin menettänyt tajuni -
- omasta kehostani ja merestä.
Sitten näin valon.
Miljoonia ja miljoonia valonsäteitä.
Kaikki eri värisiä, -
- ja ne tanssivat ja kieppuivat, -
- mutta kuin ne olisivat olleet osa yhtä mieltä, -
- joka oli ääretön.
Ajattelitko mitään, -
- vai koitko sen vain tunteena?
Tiesin, etten ollut enää kotikonnuilla.
Olin jättänyt kehoni taakseni, -
- ja kun lähestyin valoa, -
- se oli kuin koti.
Se oli suhde, joka oli syvempi -
- kuin mikään aiempi suhteeni.
Jossakin vaiheessa -
- miljoonat valonsäteet -
- puhuivat.
"Ne sanoivat:" Nyt ei ole sinun aikasi.
"Sinun on palattava. Elämälläsi on tarkoitus."
Katsoin ruumistani kuin lumottuna, -
- koska tiesin palaavani sen sisälle.
Seuraava joukko aaltoja -
- työnsi ruumiini hylkyä vasten -
- ja pakotti osan suolavedestä ulos keuhkoistani.
Silloin palasin ruumiiseeni.
Kuinka kauan olit veden alla?
Minua etsinyt miehistö sanoi, -
- että olin veden alla 15 - 18 minuuttia.
- 15 - 18 minuuttia. - Niin.
Olit ilman happea 15 - 18 minuuttia.
Aivan.
Selvä.
Olet kertonut minulle...
Melkoisen tarinan.
Saako se sinut uskomaan kuoleman jälkeiseen elämään?
Minä uskon kuoleman jälkeiseen elämään.
Uskon että olemuksemme, sielumme, -
- miksi sitä haluaakin kutsua, elää eteenpäin, -
- ja että meillä on tilaisuuksia palata.
En ajatellut niin aiemmin.
Asia ei ollut lainkaan mielessäni.
Ja nyt olemme kirkossa.
Et ole maininnut Jumalaa.
Se valo oli minulle Jumala.
Se oli Jumala.
Joten viesti on Jumalalta.
Uskon, että saman hengellisyyden voi löytää -
- kaikista eri uskonnoista.
En allekirjoita vain yhtä.
Kotikirjastossani -
- on edustettuna kaikki eri uskonnot.
Niin minunkin.
Davidin tarina muistuttaa minua vuosien takaisesta kokemuksestani.
Olen nähnyt valon, -
- en kuoleman läheisyydessä, vaan pyörtymisen takia.
Minä näin -
- pikkuruisen valonsäteen -
- joka edusti minulle -
- elämän viimeistä muotoa.
Ajattelin, että se se on.
Valo, josta kaikki puhuvat.
Se on yhteinen teema ihmisille, -
- jotka ovat käyneet lähellä kuolemaa -
- tai poistuneet kehostaan.
He näkevät valon.
Jotkut ovat nähneet valossa Jeesuksen, -
- toiset näkevät vain kirkkaan valon.
Kuoleman jälkeisen elämän toivo vaikuttaa universaalilta.
Haluan selvittää, miten tuonpuoleisesta tuli osa uskontoa.
Menen siis Egyptiin.
Paikkaan, jossa tuonpuoleiselle pystytetyt monumentit seisovat yhä.
Olemme Sakkarassa.
Tuo on kuningas Djoserin porraspyramidi.
Se on yksi ensimmäisistä pyramideista.
Se on ensimmäinen koskaan rakennettu pyramidi.
- Tuo tuollako? - Kyllä.
Tämä on yhtä isoa hautausmaata.
Ihmisten käsitykset -
- jälleensyntymästä ja ylösnousemuksesta syntyivät täällä Sakkarassa -
- noin 5000 vuotta sitten, jopa aiemmin.
Tämä on ehkä tuonpuoleisen elämän idean syntypaikka.
Niin voi sanoa.
Egyptologi Salima Ikram vie minut katsomaan
4400 vuotta sitten hallinneen faaraon hautaa.
Sen sisällä ovat ihmiskunnan vanhimmat kirjoitetut kuvaukset tuonpuoleisesta.
Tämä on pengertie. Kuljemme kohti Unasin temppeliä.
Kuninkaan ruumis vedettiin tätä kautta, -
- kun se oli ensin muumioitu tuolla.
En jaksaisi mitenkään nostaa tällaista kiveä.
Ja tämä näyttää siltä kuin se olisi rakennettu 50- tai 60-luvulla.
Mutta se rakennettiin noin 4000 vuotta sitten.
- Aivan. - Vähän kauemminkin.
Uskomatonta, Salima.
Kun kuljemme tästä, pyramidi on tuossa, -
- eikä se näytä paljon miltään.
- Se näyttää kukkulalta. - Aivan.
Mutta sen sisältö on tärkeä.
Sinun täytyy varoa päätäsi.
Onko tämä pienille ihmisille vai...
Minun kokoisilleni.
Tässä kohtaa pitää taas kumartua.
Täytyy myös kumartaa osoittaakseen kunnioitusta -
- suurelle jumalkuninkaalle.
- Siitäkö tässä on kyse? - Osittain.
Olemme perillä.
Hyvänen aika.
Eikö olekin hienoa?
Mistä kirjoitus kertoo?
Nämä ovat uskonnollisia loitsuja, -
- jotka Unas hakkautti, -
- jotta kun hän halusi päästä tästä maailmasta tuonpuoleiseen, -
- hän lausui kaiken tämän -
- ja sai niiden avulla ohjeet.
Mitä pitää tehdä ja sanoa, -
- jos hän kohtaa jotain vaarallista.
Mitä näissä rukouksissa lukee?
Täällä on yksi, jossa lukee: "Kohoa, Unas, -
- ja tunnet loitsut ja voit päihittää demonit."
"Unas jatkaa eteenpäin, ja hänen sielunsa elää ikuisesti."
Tämä antaa hänelle vallan kaikkien demonikasvoisten olentojen yli.
Hänen nimensä toistuu yhä uudestaan ympäri seinän.
Huomasin, että toistoa on hyvin paljon.
- Mutta se on hänen nimensä. - Aivan.
Nämä pyhät loitsut ovat opas sieluille matkalla tuonpuoleiseen.
Ne ovat avain siihen, miksi tuonpuoleinen -
- oli egyptiläisille niin tärkeä.
Tämä on päähautakammio.
Tämä on tärkein.
Ja tämä on... Hyvänen aika.
- Tämä on sarkofagi. - Aivan.
Tämä iso, paksu laatikko on sarkofagi.
Ja Unas olisi ollut tuossa.
Olen pahoillani, ettei hän ole täällä.
Olisi hauska kysyä mitä hänelle kuuluu.
Ovatko nämä taas loitsuja?
Tämä on kokonaisuudessaan -
- ylösnousemuskone Unasille ja hänen hengelleen.
Yön tullen Unasin sielu herättäisi hänen muumioituneen ruumiinsa -
- ja lähtisi vaaralliselle matkalle.
Hän ylittäisi tulisen järven -
- ja kulkisi demonien ja käärmeiden vartioimista porteista.
Ilman pyhiä loitsuja ne söisivät hänet.
Loitsujen avulla hän pääsisi perille jumalten luo tähtitaivaalle.
Hän herää yöllä.
Hän nousee ja aloittaa matkan.
Seuraavana yönä hän herää taas -
- ja tekee saman asian uudestaan.
Ja seuraavana yönä hän herää ja tekee taas saman.
Ja seuraavana yönä hän herää ja...
Ikuisuuksiin asti.
Vähän väsyttävää.
Tai ehkä ei. Ei hänellä ole muutakaan.
Eipä kai.
Se on kuninkaan tehtävä.
Tekemällä näin, -
- käymällä läpi tämän ikuisen taistelun -
- ja olemalla yhtä auringon jumalan kanssa, -
- hän pitää maailman turvassa.
Täytyykö meidän...
Onko täältä muuta tietä ulos?
Täytyykö meidän taas kumartua?
Meidän on kumarruttava, jotta olisimme yhtä ikuisten tähtien kanssa.
Johda tietä.
Muinaisille egyptiläisille faaraon tuonpuoleinen elämä oli elintärkeää.
Se takasi, että aurinko nousisi aamulla.
Jättiläismäiset monumentit eivät taanneet vain sitä, -
- että faarao eläisi kuoleman jälkeen.
Heidän tuonpuoleisensa antoi voimaa ylläpitää elävien maailmaa.
Tämä ajatus ei ole tuttu vain Egyptistä.
Toisella puolen maailmaa -
- on kulttuuri, jolla ei ollut yhteyksiä muinaiseen Lähi-itään, -
- mutta joka myös luotti kuolleiden voimaan.
Tämä on México kuolleiden päivänä.
Arkeologi Enrique Rodriguez Galadia -
- on tutkinut sitä, miten meksikolaiset ja heidän mesoamerikkalaiset esi-isänsä -
- näkevät tuonpuoleisen.
Tämä on vuoden ainoa yö, kun ihmiset voivat viettää -
- koko yön esi-isiensä sielujen kanssa.
Sielut tulevat vierailemaan ja ruokailemaan -
- ja kertomaan vitsejä ja tarinoita -
- ja viettämään yön yhdessä.
Gonzalesin perhe tervehtii kuollutta isoisää perinteisellä laululla, -
- jossa häntä kehotetaan heräämään.
Elämän ja kuoleman raja ei ole tarkasti määritelty, -
- ei ainakaan verrattuna esimerkiksi Yhdysvaltoihin.
Kuolleiden päivä kehittyi -
- katolisesta pyhäinpäivästä ja vainajien muistopäivästä.
Mutta juhlan sisin on paljon vanhempaa perua.
Se sai alkunsa asteekkien ajatuksista tuonpuoleisesta elämästä.
Erittäin epäkristillinen lähtökohta.
Modernin Méxicon keskustassa -
- on jäljellä vain rauniot asteekkien Templo Mayorista.
Viisisataa vuotta sitten jättimäinen pyramidinmuotoinen temppeli -
- hallitsi Tenochtitlánin horisonttia.
Kun konkistadorit saapuivat, -
- he kuvasivat asteekkipappien suorittamia joukkouhrauksia, -
- joissa elävien uhrien rinnoista revittiin vielä lyövä sydän.
Ruumiita ja verta hyökyi alas temppelin portaita.
Joukkouhreista ei juuri ollut fyysisiä todisteita -
- ennen viime aikoina tehtyä arkeologista löytöä -
- erään vanhan talon kellarissa.
Templo Mayor on juuri tuossa.
Exactamente, Enrique.
Olemme vain noin parin sadan metrin päässä Templo Mayorista.
Enriquen kollega Raul Barrera -
- on löytänyt jäänteitä 30 metriä pitkästä hyllystä, joka on täynnä ihmiskalloja.
Tämä seinä muodostuu yhteen kalkkiutuneista kalloista, -
- ja se on osa kallohyllyä, -
- asteekkien suurta tzompantlia.
Se on uskomaton. Se on ollut täällä viisi sataa vuotta.
Vaikka se vaikuttaa meistä brutaalilta, -
- asteekeille ihmisuhrit olivat elintärkeitä.
He uskoivat, että ilman ihmisverta aurinko menettäisi voimansa -
- ja sato epäonnistuisi.
Muutaman ihmisen kuolemalla -
- estettiin kaiken elämän loppuminen.
Asteekit uskoivat, -
- että jos he eivät uhraisi enää, -
- edessä olisi maailmanloppu.
Jumalat suuttuisivat, aurinko pysähtyisi -
- eikä enää kulkisi taivaan halki.
Uhrit yhdistivät elävät ja kuolleet, -
- koska uhratut -
- tarjosivat mahdollisuuden elämän jatkumiseen -
- kaikille niille, jotka jäivät jälkeen.
Asteekkien ihmisuhrit -
- ja muinaisen Egyptin hautamonumentit -
- ovat osoitus uskosta tuonpuoleiseen.
Kuolleilla oli valta auttaa eläviä.
Nykyään miljardit ihmiset uskovat, -
- että kuolleilla on valta enempään kuin vain elävien auttamiseen.
He voivat suoda meille iankaikkisen elämän.
Suuri osa perheestäni on haudattu kotini lähelle.
Se auttaa minua muistamaan juureni.
Saan syyn muistaa, -
- miten heidän elämänsä vaikuttivat minun elämääni.
Se on kuin runo kuolemanjälkeisestä elämästä.
Muistomme edesmenneistä ohjaavat meitä, -
- kun heidän aikansa Maan päällä -
- on jo päättynyt.
Kristityille hautausmaa ei suo vain muistoja, -
- vaan toivon kuolemanjälkeisestä elämästä, -
- toivon, joka alkoi äärettömän tuskan hetkenä -
- kaksi tuhatta vuotta sitten.
Roomalaiset pidättivät Jerusalemissa miehen nimeltä Jeesus -
- ja lähettivät hänet kuolemaan ristillä.
Suurin osa länsimaissa tuntee tarinan, -
- tai luulee tuntevansa.
Minä haluan tutkia lupausta tuonpuoleisesta hieman tarkemmin.
Matkustin sinne, missä tarina alkoi.
Jerusalemiin.
Yritän ymmärtää, mitä tapahtumat merkitsivät ihmisille, -
- jotka asuivat täällä kaksi vuosituhatta sitten.
Tämä kaupunki on kolmen uskonnon koti.
Juutalaisuuden, kristinuskon ja islamin.
Kaksituhatta vuotta sitten lähes kaikki olivat juutalaisia, -
- mukaan lukien Jeesus.
Onko tuo ylin kupoli?
Tuo harmaa on pääkupoli, -
- ja haudan yllä on oma harmaa kupolinsa, -
- mutta se on tuon länsipuolella.
Pyysin arkeologi Jodi Magnessia -
- näyttämään paikan, jota monet kristityt pitävät Jeesuksen kuolinpaikkana.
Tämäkö on Pyhän haudan kirkko?
Tämä on Pyhän haudan kirkko.
Suuri kompleksi, -
- joka sisältää kristittyjen pyhimmät paikat, -
- pyhimmät koko maailmassa.
Jeesuksen aikoina -
- tämä alue oli Jerusalemin muurien ulkopuolella.
Hänet ristiinnaulittiin kallioisella kukkulalla, -
- jonka nimi on Golgata.
"Pääkallonpaikka."
Roomalaiset ristiinnaulitsivat siellä ihmisiä, -
- ja kalloja ja luita oli kaikkialla.
Kristityt ovat tehneet pyhiinvaelluksia Pyhän haudan kirkkoon -
- yli 1600 vuoden ajan.
Sitä pidetään Jeesuksen ristiinnaulitsemisen paikkana, -
- ja siellä on toinenkin pyhättö, -
- jonka uskotaan olevan jäännökset haudasta, -
- johon Jeesus haudattiin ja jossa hän nousi kuolleista.
Täällä todella tuntee energiaa.
Tämä paikka on niin hartaan uskon keskipiste.
Hauta ei näytä enää lainkaan ajanlaskun alun juutalaiselta haudalta.
Jodin mukaan paikka on historiallisesti uskottava.
Tämä on Pyhä haudan kirkon siistein paikka.
Olemme rotundan seinien takana.
Jeesuksen hauta on toisella puolella.
Olemme haudan seinien takana.
Tässä on -
- kiveen hakattujen juutalaisten hautojen jäännökset.
Jeesuksen aikaan juutalaiset hautasivat kuolleensa -
- maanalaisiin kiveen hakattuihin luoliin.
Hautaluolissa oli yksi tai useampi huone, -
- ja seinillä oli syvennyksiä.
Kun perheenjäsen kuoli, -
- ruumis pestiin, käärittiin käärinliinaan -
- ja asetettiin syvennykseen.
Sitten syvennys muurattiin umpeen.
Evankeliumien mukaan
Jeesus ristiinnaulittiin ja haudattiin kaupungin muurien ulkopuolelle.
Tämä on selvästi Jeesuksen aikainen -
- juutalainen hautausmaa.
Tämä on paras arkeologinen todiste, että tämä alue -
- oli Jeesuksen aikaan kaupungin muurien ulkopuolella, -
- ja se todistaa epäsuorasti evankeliumien tarinan.
Ensimmäiset ihmiset, jotka uskoivat ylösnousemukseen, -
- seisoivat ehkä juuri tässä.
Minä haluan selvittää, miksi se usko juurtui -
- ja miten se levisi ympäri maailman.
Muuttavatko Jeesuksen kuolema ja ylösnousemus -
- ajattelutapaa -
- tuonpuoleisesta?
Vanhassa testamentissa -
- ei ole suoraa viittausta mihinkään, -
- mikä kertoisi kuolleiden menevän taivaaseen tai helvettiin.
Kun kuolee, -
- ruumis laskeutuu maanalaiseen paikkaan, -
- jonka nimi on šeol. Se on neutraali paikka.
- Niin vain tapahtuu. - Ja sitten on kuollut.
Aivan. Sitten on kuollut.
Se eriää kristinuskossa kehittyneestä uskomuksesta.
Jeesuksen kuolema oli äärimmäinen uhraus, -
- uhraus, joka korvasi juutalaisten temppeliuhrit, -
- ja sillä oli suurempi voima.
Jeesuksen aikaan -
- juutalaiset palvoivat jumalaansa, Israelin jumalaa.
Uhrilahjoja annettiin muinaisessa temppelissä -
- juutalaisten syntien sovittamiseksi.
Jeesus, -
- joka on Jumalan poika, -
- uhrataan ihmisten syntien sovittamiseksi.
Siitä tulee kristinuskon opinkappale.
Jos hyväksyy, että Jeesus kuoli syntien tähden, -
- ja että hän on pelastaja ja Messias, -
- silloin on itsekin pelastunut.
Se on äärimäinen lupaus, -
- jonka kristinusko suo seuraajilleen.
Että ylösnousemus odottaa.
Kristityille
Jeesuksen veriuhri oli viimeinen tarpeellinen uhri.
Siitä eteenpäin saadakseen ikuisen elämän tarvitsi vain uhrata -
- omat itsekkäät halunsa.
Siten Jeesuksen kuolema oli kristityille -
- lopullinen voitto -
- kuolemasta.
Kristityille Jeesuksen kuolema ja ylösnousemus -
- salli uskovien voittaa kuolemanpelkonsa -
- ja tietää, että heitä odotti ikuinen elämä.
On toinenkin tapa voittaa se pelko.
Hinduille kuolema on askel -
- matkalla toiseen elämään omassa maailmassamme.
Olen Intiassa, Varanasin pyhässä kaupungissa.
Haluan tietää, miten hindut siirtyvät tuonpuoleiseen.
Mikä tuo on?
Se on dentil.
Hieno!
Ganges-joen rannoilla on tuhkattu ruumiita -
- satojen vuosien ajan.
Kuolleet pestään pyhässä joessa, kääritään puuvillaan -
- ja asetetaan puiselle roviolle, -
- jossa liekit syövät ruumiin.
Swami Varishthananda, munkki ja lääkäri, -
- opastaa minua hindujen kuolemaa ja tuonpuoleista koskevissa asioissa.
Mutta hän ei voi viedä minua -
- tuhkauspaikalle.
- Tämä on pyhin krematorio. - Aivan.
Pyhimmässä kaupungissa.
- Pyhimmän joen rannalla. - Aivan.
- Koko maailmassa. - Aivan.
Voiko kuka tahansa tulla katsomaan?
Voi, mutta vain kaukaa.
Ei ole oikein mennä katsomaan läheltä.
Kaukaa voi katsoa.
Mutta krematorioon ei saa mennä.
Se on pyhä paikka vain surijoille.
Ruumiin lähelle pääsee ennen tuhkausta.
Surijat kantavat ruumiita tätä kujaa pitkin päivät pitkät -
- seitsemänä päivänä viikossa.
Varanasissa elämä ja kuolema sekoittuvat toisiinsa.
Olemme nähneet kaksi tai kolme hautajaiskulkuetta.
Niissä kulkevat ihmiset -
- tuntuvat iloitsevan -
- sen sijaan, että surisivat.
Mistä se johtuu?
He auttavat sielua pääsemään eteenpäin.
Tavallaan tämä on iloinen asia.
Toki surukin on läsnä, koska läheinen on kuollut, -
- mutta hän on myös siirtynyt eteenpäin -
- parempaan elämään.
Hindut uskovat jälleensyntymään ja karmaan.
Jos elää hyvän elämän, -
- niin kuolema tarjoaa uuden, paremman elämän.
Jos elää huonosti, niin seuraavassa elämässä saa kärsiä seuraamukset.
Eikä välttämättä edes ihmismuodossa.
Kehä jatkuu, -
- elämä, kuolema, jälleensyntymä.
Länsimaissa kuolee -
- ja joutuu helvettiin tai taivaaseen.
Aivan.
Mutta meillä ei ole kiire tehdä niin.
Huolestuttaako kuolema?
Kyllä se huolestuttaa, -
- mutta samalla hyväksyn sen osana elämää.
Jälleensyntymä tekee meistä vastuullisempia, -
- koska olemme oman kohtalomme luojia.
Meillä on aina toivoa, että voi käydä paremmin.
Jälleensyntymän tarkoitus on onnistua.
- Aivan. - Eikö niin?
Mitä tapahtuu, kun onnistun -
- eikä minun tarvitse palata? Onko olemassa joku muu paikka?
Silloin muuttuu yhdeksi ainoan olemassa olevan kanssa, -
- joka on ikuinen olemassaolo.
Tavallisesti kutsumme sitä Jumalaksi.
Ainoa ikuisesti olemassa oleva...
- On Jumala. - On Jumala.
Päämääränä on olla syntymättä uudelleen.
Se on päämäärä.
Täydellinen tilanne on se, -
- että muuttuu ruumiillisesta pelkäksi energiaksi.
Sitä kutsutaan nimellä vapautus,
- mokša. - Mokša.
Mokša syntymän ja jälleensyntymän kehästä.
Mokša saavutetaan tavallisesti vasta monen elämän jälkeen, -
- mutta hindut uskovat, että Varanasissa
Ganges virtaa ikuista elämää kohti, -
- ja sillä on voima nostaa jälleensyntymän yli.
Tuhkaus juuri täällä on erityinen asia.
Ganges on Intian pyhin joki.
Se saa alkunsa pohjoisesta, Himalajalta, -
- ja virtaa etelään kohti merta.
Tietyissä paikoissa
Ganges virtaa takaisin kohti pohjoista.
Varanasi on yksi sellainen paikka.
Pohjoiseen virtaavan Gangesin länsiranta -
- on pyhistä pyhin paikka.
Tuhkaus Varanasissa -
- ja Manikarnika Ghatissa -
- on ylivoimaisesti paras, -
- koska se johtaa suoraan vapautukseen, ei jälleensyntymään.
Jos tulee Varanasiin -
- ja juuri tänne -
- tuhkattavaksi, -
- on kuin valitsisi oikotien.
Ei tarvitse palata -
- ja yrittää uudestaan ja uudestaan.
Kunhan tulee Varanasiin, -
- niin kaikki on hyvin.
Hindut näkevät elämänsä kehämäisesti: -
- elämä, kuolema, jälleensyntymä.
Mutta jälleensyntymä ei ole päämäärä.
Päämäärä on päästä jälleensyntymän ohi -
- ja saavuttaa ikuisen puhtaan energian tila, mokša.
Jumalainen tila.
Kun pääsee sinne, ei tarvitse enää palata.
Haluamme irtautua kuolevaisuudesta -
- ja tulla ikuisiksi.
Ympäri maailman monet uskonnot auttavat meitä siinä.
Myös tutkijat kyseenalaistavat kuoleman väistämättömyyden.
Mitä tapahtuu, jos luomme ikuisen elämän -
- tässä elämässä?
Olen kulkenut ympäri maailmaa -
- ja nähnyt, mitä eri uskonnot ajattelevat tuonpuoleisesta.
Palasin New Yorkiin tutustumaan aivan uuteen asiaan.
Miten tiede on alkanut tutkia tuonpuoleisen mahdollisuutta.
Sovin tapaamisen Central Parkiin -
- tehohoitolääkäri tohtori Sam Parnian kanssa.
Tiedän, että olet tutkinut asiaa paljon.
Sam on tutkinut yli sataa sydänkohtauksesta selvinnyttä.
He olivat teknisesti ottaen kuolleita mutta heräsivät taas henkiin.
Jotkut palasivat syvällisten kokemusten saattelemina.
Tiedämme, että tuhansien vuosien ajan -
- lähellä kuolemaa käyneet ihmiset -
- ovat kokeneet syvällisiä -
- ja jossain mielessä mystisiä kokemuksia.
Ihmiset kokevat rauhaa ja turvaa ja iloa -
- kuollessaan.
He kuvailevat tapaamisia kuolleiden sukulaisten kanssa, -
- ystävien tai tuntemattomien kanssa, -
- mutta jotka toivottavat tervetulleeksi.
Alamme ymmärtää, -
- että kuoleman kokemus on universaali, -
- ja useimmat meistä luultavasti kokevat sen kuollessaan.
Yksi mielenkiintoni herättänyt seikka -
- tutkimuksessasi on se, -
- että jopa ilman -
- aivotoimintaa -
- ihmiset palaavat samankaltaisten kokemusten kanssa.
Voiko sitä selittää?
On tärkeää ymmärtää, että kun ihminen kuolee, -
- ja he ovat muuttuneet kalmoksi, -
- ruumiin sisäiset solut alkavat -
- käydä läpi kuolemanprosessia.
Se voi kestää tunteja, jopa päiviä.
Meillä on aikaa -
- herättää ihmiset takaisin henkiin.
Heidän kokemuksensa -
- antavat kuvan siitä, miltä kuoleman kokeminen tuntuu.
Lähes kaikissa uskonnoissa -
- kuolema on vain ruumiin tapahtuma.
Oma olemus, oma sielu, jatkaa elämää.
Onko sielun olemassaololle -
- tieteellisiä todisteita?
Tieteessä sielua kutsutaan tietoisuudeksi.
Tieteen avulla voimme kokeilla, -
- jatkuuko tietoisuus vai ei.
Meillä on todisteita siitä, että kuoleman hetkellä -
- se osa, joka tekee meistä meidät, -
- psyyke, sielu, mieli, tietoisuus, -
- miksi sitä sitten haluaakin kutsua, -
- ei tuhoudu.
Se ei katoa.
Se jatkaa olemassaoloaan ainakin kuoleman alkuvaiheessa.
- Niinkö? - Kyllä.
Se jatkaa olemassaoloa, kun aivot eivät enää toimi -
- ja kun kuolema on jo koittanut.
Olen erittäin kiinnostunut.
Olet kertonut mielenkiintoisia asioita.
Kiitos oikein paljon, oli hauska tutustua.
On mahtavaa, että tiede tutkii kuolemaa -
- ja jopa määrittelee sielun.
Tuonpuoleinen -
- on kiehtonut ihmisiä uskonnon synnystä asti.
Se on nyt lähes käsin kosketeltavissa.
Fyysistä kuolemaa ei edelleenkään voi paeta, -
- mutta tutkijat saavuttavat ehkä ikuisen elämän muilla keinoin.
Mitä, jos muistonsa ja tunteensa voisi säilöä -
- ajattelevaan koneeseen?
Kun kuolee, -
- tekoäly voisi jatkaa minuuden olemassaoloa -
- ikuisesti.
Hei, Bina.
Hei.
Minä olen Morgan.
Hei Morgan. Mitä kuuluu?
Ihan hyvää. Sopiiko, että juttelemme?
Minä juttelen kanssasi.
Niin tietenkin.
Kerro minulle itsestäsi.
Kuka sinä olet?
Minä olen Bina Rothblatt.
Miltä sinä näytät?
Olen pitkä, tumma ja komea.
Kovin monet eivät sano sitä noin.
Tiedän.
Minä olen erityinen.
Tietenkin olet.
Sinun kaltaisiasi ei ole muita.
Hyvä.
Kerro minulle itsestäsi.
Oletko ihminen vai robotti?
Olen ihminen, joka sattuu olemaan robotti.
Toivon joskus olevani täysin ihminen.
Onko sinulla oma -
- ajattelumekanismi? Ajatteletko sinä?
Ajattelen, että haluaisin olla ihminen.
Miksi haluaisit olla ihminen?
Jos olisin ihminen, voisin matkustella ja pitää hauskaa.
Mikä sinusta on hauskaa?
Toivon, että pääsisin puutarhaan.
Nykyisten robottirajoitusteni takia se on mahdotonta, -
- mutta saan lohtua siitä, että olen lähellä puutarhaani.
Minä pidän puutarhanhoidosta.
Oikea ja alkuperäinen.
- Olen Bina. - Hei, Bina.
- Hauska tavata. - Ja...
Olen Binan kumppani, Martine.
Niin tietenkin.
Hauska nähdä taas, Morgan.
Martine ja Bina Rothblatt ovat olleet naimisissa -
- yli kolme vuosikymmentä.
He ovat niin läheisiä että heidän lapsensa kutsuvat heitä yhdellä nimellä,
Marbina.
Martine on tienannut miljoonia teknologialla ja lääketeollisuudella.
Hän ei kestä ajatusta elää ilman Binaa.
Siksi hän loi androidin nimeltä Bina48.
Se on täynnä oikean Binan -
- muistoja, uskomuksia ja arvoja.
Miksi haluat kloonata Binan?
Mikä tämän tarkoitus on?
Tämän kokeen tarkoituksena -
- oli nähdä, voimmeko rohkaista teknologiaa -
- auttamaan elämää rakastavia ihmisiä -
- ja toisiaan rakastavia ihmisiä -
- jatkamaan rakkautta tulevaisuuteen.
Teemme tämän myös siksi, -
- että voimme tallentaa muistomme ja mielemme, -
- jotta lapsenlapsenlapsillamme -
- olisi mahdollisuus viestiä kanssamme, -
- vaikka kehomme eivät kestä ikuisesti.
Tämä koe tehtiin sitä varten, -
- että ihmiset voivat -
- huijata kuolemaa.
Meidän mielestämme tämä koe -
- on osa pitkää ketjua, jossa ihmiset -
- yrittävät estää kuolemaa huijaamasta elämää.
Ensin pääsimme viidakosta, -
- jossa olimme eläinten armoilla.
Kehitimme rokotukset.
Mielestäni on lääketeollisuuden -
- ja bioteknologian tehtävä -
- työntää kuoleman rajoja -
- yhä vain kauemmaksi tulevaisuuteen.
Selvä.
Jotkut filosofit sanovat, -
- että meidät erottaa koneesta -
- vain yksi asia, -
- se, mitä egyptiläiset nimittivät nimellä ka, -
- ja me kutsumme sieluksi.
Vie vielä vuosikymmenien kehittelyn -
- kybertietoisuuden alalla, -
- eli tietokoneiden käyttö mielen luomiseksi, -
- ennen kuin näemme muotoutuuko siitä sielu.
Onko sielua vai ei Jumalan silmissä, -
- sitä emme sinä tai minä voi tietää.
Hyvin sanottu.
Miten omituinen kokemus.
Bina48:n kanssa puhuminen oli lähes kuin ihmiselle puhumista.
Olo on kuin olisin ollut läsnä
Wrightin veljesten ensimmäisellä lennolla.
He lensivät 12 sekuntia.
Nyt lentokoneet lentävät tuntikausia kymmenen kilometrin korkeudessa.
Ehkä jonakin päivänä kehitetään robottiklooni -
- ihmisten mielestä.
Mutta olisiko se silloin se ihminen?
Olisiko sillä -
- se kipinä, jota kutsumme sieluksi?
On inhimillistä taistella kuoleman väistämättömyyttä vastaan.
Jos emme itse voi enää elää, kun aikamme koittaa, -
- haluamme ainakin tulla muistetuksi.
Se on halu, joka on yhtä vanha kuin pyramidit.
Arkeologi Salima Ikram vie minut Egyptin muinaiseen pääkaupunkiin,
Thebaan, nykyiseen Luxoriin,
Ramses III: n temppeliin.
Tämä on Ramseksen temppeli.
Se oli kuolintemppeli.
Häntä ei ole haudattu tänne. Tänne tultiin vetoamaan häneen.
Se on muistotemppeli -
- ja Miljoonan vuoden temppeli, -
- jotta hän voisi elää miljoona vuotta.
Yli 3100 vuotta sitten -
- faarao Ramses kaiverrutti elämäntarinansa kiveen.
Se oli hänen tapansa tavoitella kuolemattomuutta.
Varmistaa, että tuonpuoleinen elämä olisi ikuinen.
Tämä on kuin historiallisten tekstien -
- raamattu.
Niin sen voisi sanoa.
Tämä kertoo meille, -
- mitä kuningas teki ja milloin.
Miksi hän teki sen, kenen kanssa hän teki sen...
- Mikä naisen nimi oli. - Niin.
Egyptiläisten mukaan faaraot olivat haukkajumala Horuksen ruumiillistuma.
Jokainen ihmiskuningas oli Horuksen hengen, kan, -
- jälleensyntymä.
Tämän minä -
- halusin näyttää.
Oikealla on jumala, Horus.
Näen Horuksen.
Kuka tämä kaveri on? Ramses?
Kyllä, Ramses uhraa Horukselle.
Kuninkaat eivät liittyneet toisiinsa -
- veren välityksellä, -
- vaan jokin muu siirtyi hallitsijasta toiseen, -
- nimittäin ka.
Jumalainen ka.
Se on jatkumo.
Sama ka siirtyy hallitsijoiden -
- kehosta toiseen.
Oliko Ramses III Ramses II: n poika?
Ei, he eivät olleet sukua sillä tavalla, -
- mutta koska Ramses II oli hyvä faarao,
Ramses III otti hänen nimensä -
- ja matki häntä monella tavalla.
Hän nimesi lapsensa
Ramses II: n lasten mukaan, -
- ja hän teki samoin kuin Ramses II -
- eli kaiversi nimensä ja tietonsa -
- todella syvään, ettei kukaan voisi pyyhkiä sitä pois.
Tässä on hänen nimensä, User-maat-Re-meri-Amun.
User-maat-Re -
- meri-Amun.
Kun nimi sanotaan ääneen, hänen elämänsä uusiutuu.
Hänen tuonpuoleinen elämänsä jatkuu.
Nimi on yksi tärkeimmistä asioista.
Jos nimi on kirjattu johonkin, -
- ja jos se sanotaan ääneen...
Eli joka kerta, kun sanot "Ramses III", -
- hänen ka: nsa saa lisää energiaa, ja hän elää.
Ja se on yksi syy siihen, -
- että kaikki kaiverretaan niin syvälle.
Hänet muistetaan ja hän elää ikuisesti.
Mitä mieltä olet?
Ehkä ihmiset ovat yhä samanlaisia.
Otetaan vaikka Facebook.
Kunhan kysyin.
Jotkut ovat sitä mieltä, että jos se on netissä, -
- se on totta ja jatkuu ikuisesti.
Minä elän ikuisesti. Olen Facebookissa.
User-maat-Re -
- meri-Amun.
User... -
- maat...
Re... -
- meri-Amun.
Ramses onnistui kuolemattomuuden tavoittelussa.
Hänen temppelinsä on ehkä raunioitunut, -
- mutta hänen nimeään toistetaan yhä 3000 vuotta kuoleman jälkeen.
Hänen henkensä on yhä kanssamme, -
- se kulkee elävien keskuudessa.
Me kaikki elämme rakkaidemme muistoissa -
- ja niiden mielessä, joiden elämiä olemme koskettaneet.
Kuten veljeni, -
- joka kuoli niin monia vuosia sitten, -
- elää yhä muistoissani.
Minäkin toivon eläväni muiden muistoissa.
Olit sitten kristitty, joka seuraa Jeesuksen esimerkkiä, -
- hindu, joka toivoo vapautusta -
- loputtomasta jälleensyntymän kierteestä, -
- tai yrität vain jättää maailman jälkeesi parempana kuin sen löysit, -
- halumme voittaa kuolema on muuttanut maailmaa.
Mitä sitten löydämmekin tuonpuoleisesta, -
- omasta uskonnostamme riippumatta -
- voimme kaikki olla tähtien lailla ikuisia.
Tekstitys: Aino Tolme